Felhőről és járműbeszerzésről tanácskozott a BVK - Magyar Logisztikai, Beszerzési és Készletezési Társaság
A Microsoft Magyarország látta vendégül az MLBKT Beszerzési Vezetők Klubját június 29-én. A tagozati ülés fő témája a flottamenedzsment- és gépjárműbeszerzés volt, de a résztvevők megismerkedtek a cloud computinggal is.
2010. jún. 30. Friss hírek Szóljon hozzá!
A klubnapon megjelent beszerzési vezetőket Drajkó László, a Microsoft Magyarország ügyvezető igazgatója köszöntötte, majd rövid, de annál nagyobb érdeklődést kiváltó előadást hallgathattak meg a résztvevők a cloud computingról.
Kőnig Tibor főmérnök prezentációjából kiderült, hogy jelentős költségmegtakarítások érhetők el informatikai területen, ha saját beruházás helyett a felhőben található külső erőforrásokat használjuk. A felhő-számítástechnika, azaz a cloud computing lényege, hogy a felhasználók olyan programokkal és fájlokkal dolgoznak, amelyek nem az ő számítógépükön vagy szerverükön, hanem távoli kiszolgálókon, egy mega-hoszter ? jelen esetben a világ legnagyobb szoftvervállalata, a Microsoft ? adatközpontjaiban találhatók.
Pálmai Antal, az E.ON Indirekt Beszerzési Osztályának vezetője a flottamenedzsment- és gépjárműbeszerzéssel kapcsolatos tapasztalatait osztotta meg a tagokkal. A szakember előadásában kitért arra, hogy hogyan érdemes felkészülni a járműbeszerzési tenderekre és milyen rejtett költségtételekre kell számítani.
A közel 3000 járműből álló E.ON-flotta beszerzésével kapcsolatos tapasztalatok és a BVK-tagok hozzászólásai azt mutatják, hogy magányos cégek helyett egyre inkább vállalatok egymással összekapcsolódó hálózatai versenyeznek a piacon.
További információk a Beszerzési Vezetők Klubjáról.
Beszerzés Beszerzési Vezetők Klubja cloud computing Drajkó László E.ON felhő flottamenedzsment gépjármű klubnap Microsoft ülés 2010-06-30
Címkék:Beszerzés Beszerzési Vezetők Klubja cloud computing Drajkó László E.ON felhő flottamenedzsment gépjármű klubnap Microsoft ülés
Előző: Tankönyvről egyeztet az Oktatói Tagozat
Következő: Tovább tart a rendkívül enyhe szűkülés a feldolgozóiparban